Benny Jamz (Benjamin Jacob Small Heyn-Johnsen, født 1993) som også går under navnet Højer Øye er en dansk rapper og producer. Han har været med i rapgrupperne B.O.C. og Molotov Movement. Hans mor er fra Jamaica, mens hans far er fra Danmark. Han udgav i 2014 albummet Brænd System med numre som f.eks. "Brænd System feat. Gilli" og "Dumme". I forhold til sine tidligere udgivelser, var der her album meget præget af politik og samfundskritik. Han udgav albummet under sit andet kunstnernavn "Højer Øye", som han anvender, når han rapper på dansk. Oprindeligt rappede han på engelsk, men da han hørte andre danske rappere som f.eks. Gilli, Mellemfingamuzik og Kesi blev han inspireret til at bruge det danske sprog i højere grad.  Foruden rap, har han haft en birolle i filmen Ækte Vare.